
ЕУРАЗИЯЛЫҚ ЭКОНОМИКАЛЫҚ КОМИССИЯ
АЛҚА


ШЕШІМ

	2026 жылғы «12» мамыр
	       № 52
	 Мәскеу қаласы



	
Еуразиялық экономикалық комиссия Алқасының кейбір шешімдеріне өзгерістер енгізу туралы

2014 жылғы 15 тамыздағы Көлік құралы паспортының (көлік құралы шассиі паспортының) және өздігінен жүретін машина және техниканың басқа да түрлері паспортының бірыңғай нысандарын енгізу және электрондық паспорттар жүйелерін ұйымдастыру туралы келісімнің 3-бабының бірінші абзацына және Кеден одағы Комиссиясының 2011 жылғы 9 желтоқсандағы № 877 шешімімен қабылданған Кеден одағының «Доңғалақты көлік құралдарының қауіпсіздігі туралы» (КО ТР 018/2011) техникалық регламентіне сәйкес Еуразиялық экономикалық комиссия Алқасы шешті:
1. Қосымшаға сәйкес Еуразиялық экономикалық комиссия Алқасының шешіміне өзгерістер енгізілсін.
2. Осы Шешім Еуразиялық экономикалық комиссия Кеңесінің «Кеден одағының «Доңғалақты көлік құралдарының қауіпсіздігі туралы» (КО ТР 018/2011) техникалық регламентіне өзгерістер енгізу туралы» 2026 жылғы 13 наурыздағы № 37 шешімі 1-тармағының «б» – «д» тармақшалары күшіне енгеннен күннен бастап күшіне енетін өзгерістердің (осы Шешімге қосымша) 2-тармағын қоспағанда, ол ресми жарияланған күннен бастап күнтізбелік 30 күн өткен соң күшіне енеді. 

Еуразиялық экономикалық комиссия Алқасының
2026 жылғы 12 мамырдағы № 52 шешіміне
ҚОСЫМША

Еуразиялық экономикалық комиссия Алқасының
шешімдеріне енгізілетін 
ӨЗГЕРІСТЕР

1. Еуразиялық экономикалық комиссия Алқасының 2015 жылғы  22 қыркүйектегі № 122 шешімімен бекітілген Көлік құралдарының электрондық паспорттары (көлік құралдары шассилерінің электрондық паспорттары) және өздігінен жүретін машиналар мен техниканың басқа түрлерінің электрондық паспорттары жүйелерінің жұмыс істеу тәртібінің 20-тармағының «д» тармақшасы: 
«(ұйым)» деген сөзден кейін «оның сәйкестендіру белгілері мен компоненттерін электрондық паспортты ресімдеу үшін ұсынылған мәліметтермен және құжаттармен салыстыру арқылы» деген сөздермен толықтырылсын;
«жүргізеді;» деген сөзден кейін «;» белгісі «.» белгісімен ауыстырылсын және мынадай мазмұндағы мәтінмен толықтырылсын: «Көлік құралын (шассиді) сәйкестендіоуді жүргізу ерекшеліктері, егер оған бұрын электрондық паспорт ресімделмеген жағдайда, Одаққа мүше мемлекеттің заңнамасымен белгіленеді (қажет болған жағдайда).».
2. Еуразиялық экономикалық комиссия Алқасының 2014 жылғы    9 желтоқсандағы № 232 шешімімен бекітілген Көлік құралының типін мақұлдау, шассидің типін мақұлдау бланкілерін, техникалық регламентке сәйкестікті куәландыратын құжаттың күшін жою туралы хабарламаны, көлік құралы конструкциясының қауіпсіздігі туралы куәлікті және көлік құралының конструкциясына енгізілген қауіпсіздік талаптарының өзгерістерімен қоса көлік құралының сәйкестігі туралы куәлікті толтыру қағидаларында:
а) көрсетілген Қағидаларға № 1 қосымшаның № 1 қосымшасында және № 2 қосымшасының № 1 қосымшасында кестенің алдындағы соңғы абзац «тек қана іштен жану қозғалтқышы, тек қана электр қозғалтқыш, біріктірілген (осы жұмыс режимінің қысқаша сипаттамасы)» деген сөздерден кейін «, құрама энергия қондырғысының дәйекті немесе параллельді типі» деген сөздермен толықтырылсын;
б) көрсетілген Қағидаларға № 4 және 5-қосымшаларда кестенің екінші графасындағы «Гибридті көлік құралының сипаттамасы» позициясы мынадай мазмұндағы абзацтармен толықтырылсын:
«сыртқы көзден қуаттандыру көзделген немесе көзделмеген;
көзделген жұмыс режимдері (тізіп көрсету керек): тек қана іштен жану қозғалтқышы, тек қана электр қозғалтқыш, біріктірілген (осы жұмыс режимінің қысқаша сипаттамасы), құрама энергия қондырғысының дәйекті немесе паралельді типі».

